දකුණේ ප්‍රධානතම ශික්ෂණ රෝහල වූ කරාපිටිය රෝහලේ ස්කෑන් යන්ත්‍ර අක්‍රීය වීම නිසා මේ වන විට රෝගීන් විශාල පිරිසක් අසරණ තත්ත්වයකට පත්ව සිටිති.ස්කෑන් යන්ත්‍ර කිහිපයක්ම රෝහල සතුව පැවතිය ද ඒවායේ පවතින සුළු පරිමාණයේකාර්මික දෝශ යළි අලුත්වැඩියා කිරීම සඳහා කලට වේලාවට යොමු කිරීමට අදාළ බලධාරීන් අපොහොසත් වීම නිසා මේ අභාග්‍ය සම්පන්න තත්ත්වය උදාවී ඇති බව රෝහල් ‍සේවකයින්පෙන්වා දෙති.කරාපිටිය රෝහල් අධ්‍යක්ෂ වෛද්‍ය ෂෙල්ටන් පෙරේරා මහතා පෙන්වා දෙන්නේ රෝහලට අලුතින් ස්කෑන් යන්ත්‍රයක් ලබා දෙන ලෙස දැනටමත් ඉල්ලුම් කර ඇති නමුදු එය ප්‍රමාද වන බවයි.හදිසි ප්‍රතිකාර වෙනුවෙන් මේ යන්ත්‍රය අත්‍යාවශ්‍ය වන අතර මේ වන විට රෝහල සතුව පවතින ස්කෑන් යන්ත්‍ර අලුත්වැඩියා කිරීමට අපහසු තත්ත්වයක පවතින බවද රෝහල් අධ්‍යක්ෂ වරයා පවසයි.